# Neuwe Zeyttung vnd Warhaffte geschicht (Himmelszeichen 1554)

Textdaten :
| Autor: | Thiebold Berger |
| Illustrator: | {{{ILLUSTRATOR}}} |
| Titel: | Neüwe Zeyttung vnd Warhaffte geschicht / so dises gegenwertigen M.D.LIIII. Jars / von vilen Menschen zu$^o$ Ingelstatt / zu$^o$ Regenspurg / vnd zu$^o$ Nürnberg am Himmel gesehen worden / Wie dann inn diser hienach gesatzten Figur vnd volgendem Text weyttleüffiger Bemelt vnd angezeygt wirt. |
| Untertitel: | |
| aus: | Vorlage:none |
| Herausgeber: | |
| Auflage: | |
| Entstehungsdatum: | 1554 |
| Erscheinungsdatum: | Vorlage:none |
| Verlag: | |
| Drucker: | {{{DRUCKER}}} |
| Erscheinungsort: | |
| Übersetzer: | |
| Originaltitel: | |
| Originalsubtitel: | |
| Originalherkunft: | |
| Quelle: | Scans auf Commons |
| Kurzbeschreibung: | |
| Artikel in der Wikipedia ||
| Eintrag in der GND: {{{GND}}} ||
| Bild ||
| Neuwe Zeyttung vnd Warhaffte geschicht.jpg ||
| Bearbeitungsstand ||
| fertig ||
| Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. ||
| Um eine Seite zu bearbeiten, brauchst du nur auf die entsprechende [Seitenzahl] zu klicken. Weitere Informationen findest du hier: Hilfe ||
| [[index:|Indexseite]] | |
* Editionsrichtlinien:
* Als Grundlage dienen die Wikisource:Editionsrichtlinien
* Überschriebene e über den Vokalen a, o und u wurden als moderne Umlaute transkribiert.
* Überschriebenes o wird mit <sup> hochgestellt, also zum Beispiel u$^o$.
* Abkürzungen sind aufgelöst.
* Neüwe Zeyttung vnd Warhaffte geschicht / so dises gegenwertigen
* M.D.LIIII. Jars / von vilen Menschen zu$^o$ Ingelstatt / zu$^o$ Regenspurg /
* vnd zu$^o$ Nürnberg am Himmel gesehen worden / Wie dann inn diser hienach gesatzten Figur vnd volgendem Text weyttleüffiger Bemelt vnd angezeygt wirt.
* Erstlich seind zu$^o$ Ingelstatt drey Sonnen
* am himmel auff den vj. tag Marci zwischen acht vnd neün vhrn
* vor Mittag gesehen worden / Inn solcher gestalt wie durch die
* oberst Figur mit einem Regenbogen von beden neben Sonnen
* angezeigt ist / On allein das der jnnerst Regenbogen mit sampt
* dem nebensichtigen Regenbogen gegen dem Nidergang nit
* darbey / Auch seind die zwo neben Sonnen mit der farb eines
* Regenbogens nit bekleidet gwesen / wie es inn der obern figur
* angezeigt vnd zu$^o$ Nürnburg gesehen ist worden.
* Dann gleicher weiß wie sie zu$^o$ Ingelstat seind gesehen / also
* auch haben sie sich zu$^o$ Nürnberg / den xxiij. Marci ain heiligen
* Karfreitag inn der ersten stundt nach Mittag auch eraigt /
* Ohn allein das es jnnerhalb gegen der rechten Sonnen noch
* einen Regenbogen gehabt hat / Auch zwo neben Sonnen mit
* einer farb des regenbogens halb bekleidet gewest / vnd weit von
* der Sonnen gegen dem nidergang hat es noch ein schönen Regenbogen
* gehabt / Zu$^o$ solchem ist auch ein Weisser ring / auß den
* zweien neben Sonnen / sehr weit gegen mitternacht gegangen
* vnd beschlossen gewest / Vnnd wie dann solicher weisser Reiff /
* von wegen des pappirs / nit hat können gemacht werden / sonderen
* nur von den beden Sonnen ein wenig angezeigt ist / auch
* hat es ein weissen strich mitten durch die recht Sonnen gehabt /
* Biß weilen haben sich solche Sonnen verloren / vnd bald darauff
* wider hell sehen lassen / das hat gewerdt / biß inn die dritte
* stund vngeferlich / etc.
* Aber vor solchem / ehe sie zu$^o$ Nürnberg gesehen / hat man sie
* den ix. Obberürts Monats zu$^o$ Regenspurg auch gesehen / Inn
* solcher gestalt wie sie in der vndern Figur angezeigt sein / Vnd
* die ettwas weyt von einander / vnd doch inn einer Parabel gestanden /
* Ir anfang ist gewest vmb ein vhr nach mittag / vnd jr
* wirckung ist zwüschen zwey vnd drey vhr am grösten / vnd hat
* bey nahende / biß in die vierdte stund gewert / Auch haben soliche
* drey Sonnen streym von sich gegeben / gleich wie Cometen
* schwentz / die recht mittel Sonn hat jre streym stracks gegen
* Mitternacht / vnd die andern gegen auff vnd nidergang gehabt /
* auch seind die neben Sonnen halb mit der farb eines Regenbogens
* bekleydet gewesen / Vnd vber solche Sonnen einen langen
* weyssen strich / oder balcken gehabt / wie dann auß der vndern
* Figur zu$^o$sehen / etc.
* Was nun solche zeychen bedeüten / ist auß des Herren Christi
* worten von den letsten zeytten / vnd seiner herrlichen zu$^o$kunfft /
* was für grosse verfürung / trübseligkeyt / angst vnd noth / vorher
* gehn sollen / dannocht die Welt darneben so frech / böß vnnd
* sicher seind etc. leichtlich zu$^o$uerstehn / Gott wöll das wirs erkennen /
* vnser leben darnach besseren / vnd souil gnaden erwerben /
* das wir inn einer seligen stund betretten / abscheyden / vnd das
* ewig leben / durch Jesum Christum vnsern lieben Herren erlangen
* mögen / Amen.
* Zu$^o$ Straßburg truckts Theobaldus Berger.